Document ID: /fineweb-2-swissfilter-quality_10-filterrobots/filtered/02038.jsonl.gz/3575

Il Cussegl naziunal ha approvà cun 133 cunter 58 vuschs la moziun da Daniel Fässler PCD/AI. La ministra da giustia Simonetta Sommaruga ha fatg attent senza success, che cas levs sajan uschia u uschia prendids or da la persecuziun penala.
Il Cussegl dals chantuns aveva flaivlentà la lescha penala da corrupziun. El ha decidì ch'in delinquent che ha corrumpà persunas privatas vegn persequità sulet sin proposta, sch'il delict na violeschia betg ils interess publics.
Lescha d'alibi
Opposiziun cunter la midada da la lescha vegn da la PPS, lezza n'ha betg vulì entrar en la debatta. Cun la Lex FIFA vegn dà da crair al pievel che nus fetschian insatge, ha ditg Pirmin Schwander PPS/SZ.
La debatta n'è anc betg a fin.
RR novitads 11:00